Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 44/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Anjou Villages“

Referenčna številka: PDO-FR-A0493-AM01

Datum obvestila: 14. november 2019

OPIS ODOBRENIH SPREMEMB IN RAZLOGI ZANJE

1. Geografsko območje

Geografsko območje je spremenjeno tako: „Vse faze proizvodnje potekajo na geografskem območju, ki na podlagi uradnega geografskega kodeksa iz leta 2018 obsega ozemlje naslednjih občin:

— departma Deux-Sèvres: Bouillé-Loretz, Val en Vignes (nekdanji ozemlji pooblaščenih občin Bouillé-Saint-Paul in Cersay);

— departma Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (nekdanja ozemlja pooblaščenih občin Champ-sur-Layon, Faveraye-Mâchelles, Faye-d’Anjou, Rablay-sur-Layon in Thouarcé), Blaison-Saint-Sulpice (nekdanje ozemlje pooblaščene občine Blaison-Gohier), Bouchemaine, Brissac Loire Aubance (nekdanji ozemlji pooblaščenih občin Charcé-Saint-Ellier-sur-Aubance in Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (nekdanja ozemlja pooblaščenih občin Chanzeaux, La Jumellière in Valanjou), Cléré-sur-Layon, Doué-en-Anjou (nekdanja ozemlja pooblaščenih občin Brigné, Concourson-sur-Layon, Saint-Georges-sur-Layon in Les Verchers-sur-Layon), Ingrandes-Le Fresne sur Loire (nekdanje ozemlje pooblaščene občine Ingrandes), Lys-Haut-Layon (nekdanja ozemlja pooblaščenih občin La Fosse-de-Tigné, Nueil-sur-Layon, Tancoigné, Tigné in Trémont), Mauges-sur-Loire (nekdanja ozemlja pooblaščenih občin Mesnil-en-Vallée, Montjean-sur-Loire in La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (nekdanja ozemlja pooblaščenih občin Chavagnes, Martigné-Briand in Notre-Dame-d’Allençon), Tuffalun (nekdanja pooblaščena občina Ambillou-Château), Val-du-Layon (nekdanji ozemlji pooblaščenih občin Saint-Aubin-de-Luigné in Saint-Lambert-du-Lattay).

Kartografski dokumenti, na katerih je prikazano geografsko območje, so na voljo za vpogled na spletišču nacionalnega inštituta za poreklo in kakovost.“

Redakcijska sprememba: na novem seznamu upravnih enot so upoštevane združitve ali druge spremembe pri upravnem določanju namembnosti zemljišč, do katerih je prišlo od homologacije specifikacije proizvoda. Seznam je zaradi večje pravne varnosti naveden glede na veljavno različico uradnega geografskega kodeksa, ki ga vsako leto objavi inštitut INSEE. Obseg geografskega območja ostaja popolnoma enak.

Na spletišču nacionalnega inštituta za poreklo in kakovost je navedeno, da so za boljšo obveščenost javnosti za vpogled na voljo kartografski dokumenti, na katerih je prikazano geografsko območje.

Posledično je spremenjena točka 6 enotnega dokumenta o geografskem območju.

2. Razmejeno območje parcel

V odstavku 2 oddelka IV poglavja 1 specifikacije proizvoda je za besedilom „5. septembra 2007“ dodano besedilo „in 19. januarja 2017“.

Namen te spremembe je dodati datum, ko je pristojni nacionalni organ odobril spremembo razmejenega območja parcel znotraj geografskega območja proizvodnje. Razmejitev parcel znotraj geografskega območja proizvodnje zajema opredelitev parcel, primernih za proizvodnjo zadevne zaščitene označbe porekla.

Ta sprememba ne vpliva na enotni dokument.

3. Območje v neposredni bližini

V točki 3 oddelka IV poglavja 1 je seznam občin nadomeščen z:

— departma Deux-Sèvres: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay;

— departma Indre-et-Loire: Saint-Nicolas-de-Bourgueil;

— departma Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (nekdanje ozemlje pooblaščene občine Anetz), Vallet;

— departma Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (nekdanje ozemlje pooblaščene občine Saint-Sulpice), Brain-sur-Allonnes, Brézé, Brissac Loire Aubance (nekdanja ozemlja pooblaščenih občin Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital in Vauchrétien), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (nekdanja ozemlja pooblaščenih občin Doué-la-Fontaine, Forges, Meigné in Montfort), Épieds, Fontevraud-l’Abbaye, Les Garennes sur Loire (nekdanji ozemlji pooblaščenih občin Juigné-sur-Loire in Saint-Jean-des-Mauvrets), Gennes-Val-de-Loire (nekdanja ozemlja pooblaščenih občin Chênehutte-Trêves-Cunault, Gennes, Grézillé, Saint-Georges-des-Sept-Voies in Le Thoureil), Huillé, Jarzé Villages (nekdanje ozemlje pooblaščene občine Lué-en-Baugeois), Louresse-Rochemenier, Lys-Haut-Layon (nekdanji ozemlji pooblaščenih občin Cerqueux-sous-Passavant in Vihiers), Mauges-sur-Loire (nekdanja ozemlja pooblaščenih občin La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine in Saint-Laurent-du-Mottay), Mazé-Milon (nekdanje ozemlje pooblaščene občine Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (nekdanja ozemlja pooblaščenih občin Bouzillé, Champtoceaux, Drain, Landemont, Liré, Saint-Laurent-des-Autels in La Varenne), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (nekdanji ozemlji pooblaščenih občin Louerre in Noyant-la-Plaine),Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (nekdanji ozemlji pooblaščenih občin Pellouailles-les-Vignes in Saint-Sylvain-d’Anjou), Villevêque;

— departma Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Tako se lahko upoštevajo različne združitve občin, do katerih je prišlo od zadnje različice specifikacije proizvoda. Obseg območja v neposredni bližini ostaja popolnoma enak.

Posledično je spremenjena točka 9 enotnega dokumenta o dodatnih pogojih.

4. Kmetijsko-okoljska določba

V točki 2 oddelka VI poglavja 1 je dodano: „V medvrstnih prostorih je obvezen spontan ali zasajen rastlinski pokrov, ki se nadzoruje; če tega rastlinskega pokrova ni, izvajalec obdela tla, da nadzoruje spontano zatravljenost, ali utemelji uporabo bioloških sredstev za zatiranje škodljivih organizmov, ki so jih certificirali javni organi za vinogradništvo. Če se na eni parceli uporabljajo biološki herbicidi za zatiranje škodljivih organizmov, je prepovedana uporaba drugih herbicidov.“

Ta sprememba sledi trenutnemu razvoju praks izvajalcev v prid agroekologiji v vseh anžujskih vinogradih. Kaže na to, da se pri tehničnih načrtih vse bolj upoštevajo okoljska vprašanja. Z dajanjem prednosti rastlinskemu pokrovu, mehanskemu odstranjevanju plevela ali celo uporabi bioloških sredstev za zatiranje škodljivih organizmov se zmanjšuje uporaba kemičnih herbicidov. Tako zmanjšanje herbicidov mora zagotoviti boljše varstvo vinorodnih tal in ohranjanje njihovih naravnih funkcij (rodovitnost, biotska raznovrstnost, biološko čiščenje), kar prispeva h kakovosti in avtentičnosti vin ter podpira pojem pokrajine.

Ta sprememba ne vpliva na enotni dokument.

5. Določitev datuma začetka trgatve

V točki 1 oddelka VII poglavja 1 specifikacije proizvoda je črtan stavek: „Datum začetka trgatve se določi v skladu z določbami člena D. 645-6 zakonika o kmetijstvu in morskem ribolovu.“

Danes ni več treba določiti datuma začetka trgatve, saj imajo izvajalci zdaj na voljo širok nabor instrumentov, s katerimi lahko natančno ocenijo zrelost grozdja. Vsak izvajalec ima določeno število posameznih in skupnih naprav in opreme, s katerimi lahko natančno določi najustreznejši datum za začetek trgatve vsake parcele glede na cilje pridelave.

Ta sprememba ne vpliva na enotni dokument.

6. Vsebnost sladkorja

V točki 1(b) oddelka IX poglavja 1 je za glukozo in fruktozo dodano „v vinih po vrenju“.

Namen te spremembe je preprečiti zamenjavo z vsebnostjo sladkorjev pred vrenjem, saj je pomembno podrobno določiti, da je treba to vsebnost preveriti po vrenju.

Ta sprememba ne vpliva na enotni dokument.

7. Zmogljivost vinske kleti

V točki 1(d) oddelka IX poglavja 1 je stavek: „Zmogljivost vinske kleti za vinifikacijo posameznega izvajalca je enaka najmanj 1,4-kratnemu povprečnemu donosu vinogradniškega gospodarstva glede na zadnjih pet let“ nadomeščen s stavkom: „Zmogljivost vinske kleti za vinifikacijo posameznega izvajalca je enaka najmanj 1,4-kratnemu povprečnemu obsegu pridelave vinogradniškega gospodarstva v zadnjih petih letih.“

Specifikacija proizvoda ne vsebuje sklica na prostorninsko zmogljivost (izraženo v hl ali m3), temveč na donos, kar pomeni natrgano količino, deljeno s površino pridelave (izraženo na primer v hl/ha). S predlagano spremembo je mogoče to neskladnost pri količinah popraviti, ne da bi se v osnovi kaj spremenilo (najmanjša količina je še vedno 1,4-kratna povprečna količina na vinogradniško gospodarstvo v prejšnjih vinskih letih).

Ta sprememba ne vpliva na enotni dokument.

8. Dajanje vina v promet

Črtana je točka 5(b) oddelka IX poglavja 1, ki se nanaša na datum dajanja vina v promet med odobrenimi skladišči.

Ta sprememba ne vpliva na enotni dokument.

9. Povezava z geografskim območjem

Povezava je bila spremenjena zaradi posodobitve števila zadevnih občin (na primer za departma Maine-et-Loire 24 namesto 43).

Posledično je spremenjena točka 6 enotnega dokumenta o povezavi.

10. Prehodni ukrep

V oddelku XI poglavja 1 specifikacije proizvoda je dodan stavek: „Določbe glede obveznosti, da se v medvrstnih prostorih uredi spontan ali zasajen rastlinski pokrov, ki se nadzoruje, ali obveznosti, da izvajalec, če tega rastlinskega pokrova ni, obdeluje tla ali uporablja biološka sredstva za zatiranje škodljivih organizmov, da nadzoruje spontano zatravljenost, se ne uporabljajo za vinogradniške parcele, na katerih je razdalja med vrstami največ 1,70 metra.“

Prehodni ukrep omogoča, da se v primeru že zasajenih vinskih trt, katerih sedanji način obdelovanja ni prilagojen kmetijsko-okoljskim določbam, ne izrečejo kazni. Vzdrževanje trajne zatravljenosti ali obdelovanje tal pri zelo gosto nasajenih vinskih trtah z medvrstno razdaljo največ 1,70 metra lahko dejansko povzroča tehnične težave (mehanizacija, material, orodje). Pri nizkih vinskih trtah se z zatravljenostjo povečuje tudi tveganje spomladanskih zmrzali. Če je prisoten rastlinski pokrov, je poleg tega zaradi večje gostote zasaditve ostrejši tudi boj za oskrbovanje vinske trte z vodo. Vinske trte, ki bodo zasajene po certifikaciji specifikacije proizvoda, morajo biti po predhodnem obveščanju skladne z uvedenimi agro-okoljskimi določbami, ne glede na gostoto zasaditve in medvrstno razdaljo.

Ta sprememba ne vpliva na enotni dokument.

11. Vodenje registra

V točki 3 oddelka II poglavja 2 je beseda „potencialni“ nadomeščena z besedo „naravni“.

Zaradi uskladitve načina oblikovanja besedila v vseh specifikacijah proizvodov na območju Anjou Saumur sta izraza „potencialni delež“ ali „stopnja“ nadomeščena z izrazom „volumenski delež naravnega alkohola“. Te spremembe izboljšujejo berljivost teh specifikacij proizvodov. Z uskladitvijo določb o vodenju registra se poenostavljata priprava načrta inšpekcijskega pregleda in nadzor nad temi registri.

Ta sprememba ne vpliva na enotni dokument.

12. Glavne točke, ki jih je treba preverjati

Poglavje 3 je bilo spremenjeno zaradi uskladitve besedila glavnih točk, ki jih je treba preverjati v specifikaciji proizvoda za območje Anjou Saumur.

Ta sprememba ne vpliva na enotni dokument.

ENOTNI DOKUMENT

1. Ime proizvoda

Anjou Villages

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

Vina so mirna rdeča vina, katerih glavne analitske lastnosti so naslednje:

Vina imajo najmanj 11-odstotni volumenski delež naravnega alkohola.

Po vrenju vina vsebujejo največ 3 grama fermentirnih sladkorjev (glukoze in fruktoze) na liter.

Jabolčno-mlečnokislinsko vrenje je obvezno. Vina, pripravljena za dajanje na trg neustekleničena ali ustekleničena, vsebujejo največ 0,4 g/l jabolčne kisline.

Po obogatitvi volumenski delež skupnega alkohola v vinu ne presega 12,5 %.

Vsebnosti hlapnih kislin, skupnih kislin in skupnega žveplovega dioksida so take, kot so določene z zakonodajo Skupnosti.

Vina se donegujejo vsaj do 15. junija leta, ki sledi letu trgatve.

Vino je običajno izrazite temno rubinaste barve. Vonj pogosto spominja na nežne note rdečega jagodičja in cvetic (perunike, vijolice itd.), ki se razvijejo v kompleksnejše arome, v katerih se mešajo arome črnega jagodičja in začimbne note, arome divjačine ali podrasti. Okus je bogat in mesnat, pri čemer ohranja aromatičnost. Tanini, ki so močno prisotni, so lepo povezani, pookus pa je obstojen. Pred zaužitjem mora to bogato vino nekaj let odležati.

SPLOSNE ANALITSKE LASTNOSTI Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Osnovni enološki postopki

Gostota zasaditve – razdalja

Postopek gojenja

Najmanjša gostota zasaditve vinske trte je 4 000 trsov na hektar. Razdalja med vrstami ne sme biti večja od 2,50 metra, razmik med trsi v isti vrsti pa ne sme biti manjši od 1 metra. Vinogradniške parcele z gostoto zasaditve, ki je manjša od 4 000 trsov na hektar, vendar znaša najmanj 3 300 trsov na hektar, imajo za pridelek pravico do kontrolirane označbe porekla, če se upoštevajo določbe o pravilih oblikovanja v špalir in višini listja iz te specifikacije proizvoda. Razdalja med vrstami na teh vinogradniških parcelah ne sme biti večja od treh metrov, razmik med trsi v isti vrsti pa ne sme biti manjši od 1 metra.

Pravila rezi in špalirne oblike vinske trte

Postopek gojenja

Trsi se obrezujejo najpozneje 30. aprila v mešani rezi. Obrezujejo se z največ 14 očesi na trs in največ 8 očesi na šparon.

Višina listja, pritrjenega na žice, je najmanj enaka 0,6-kratni medvrstni razdalji, pri čemer je višina listja, pritrjenega na žice, izmerjena od spodnje meje listja, ki je določena pri najmanj 0,40 metra od tal, do zgornje meje poganjkov, ki je določena pri najmanj 0,20 metra nad najvišjo žico špalirne oblike.

Vinogradniške parcele z gostoto zasaditve, ki je manjša od 4 000 trsov na hektar, vendar večja od 3 300 trsov na hektar, poleg tega izpolnjujejo naslednja pravila za oblikovanje v špalir: latniki zunaj zemlje merijo v višino najmanj 1,90 metra; špalirna oblika je štirietažna; najvišja žica je na višini najmanj 1,85 metra od tal.

Namakanje

Postopek gojenja

Namakanje ni dovoljeno.

Posebni enološki postopek

Dovoljene so tehnike obogatitve z rektifikacijo, najvišja stopnja delne koncentracije glede na uporabljene količine pa je določena na 10 %. Prepovedana je uporaba koščkov lesa. Po obogatitvi volumenski delež skupnega alkohola v vinu ne presega 12,5 %.

Poleg zgoraj navedenih določb je treba pri vinih v zvezi z enološkimi postopki upoštevati obveznosti, določene na ravni Skupnosti ter v zakoniku o kmetijstvu in morskem ribolovu.

(b) Največji donosi

60 hektolitrov na hektar

6. Razmejeno geografsko območje

Vse faze proizvodnje potekajo na geografskem območju, ki na podlagi uradnega geografskega kodeksa iz leta 2018 obsega ozemlje naslednjih občin:

— departma Deux-Sèvres: Bouillé-Loretz, Val en Vignes (nekdanji ozemlji pooblaščenih občin Bouillé-Saint-Paul in Cersay);

— departma Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (nekdanja ozemlja pooblaščenih občin Champ-sur-Layon, Faveraye-Mâchelles, Faye-d’Anjou, Rablay-sur-Layon in Thouarcé), Blaison-Saint-Sulpice (nekdanje ozemlje pooblaščene občine Blaison-Gohier), Bouchemaine, Brissac Loire Aubance (nekdanji ozemlji pooblaščenih občin Charcé-Saint-Ellier-sur-Aubance in Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (nekdanja ozemlja pooblaščenih občin Chanzeaux, La Jumellière in Valanjou), Cléré-sur-Layon, Doué-en-Anjou (nekdanja ozemlja pooblaščenih občin Brigné, Concourson-sur-Layon, Saint-Georges-sur-Layon in Les Verchers-sur-Layon), Ingrandes-Le Fresne sur Loire (nekdanje ozemlje pooblaščene občine Ingrandes), Lys-Haut-Layon (nekdanja ozemlja pooblaščenih občin La Fosse-de-Tigné, Nueil-sur-Layon, Tancoigné, Tigné in Trémont), Mauges-sur-Loire (nekdanja ozemlja pooblaščenih občin Mesnil-en-Vallée, Montjean-sur-Loire in La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (nekdanja ozemlja pooblaščenih občin Chavagnes, Martigné-Briand in Notre-Dame-d’Allençon), Tuffalun (nekdanja pooblaščena občina Ambillou-Château), Val-du-Layon (nekdanji ozemlji pooblaščenih občin Saint-Aubin-de-Luigné in Saint-Lambert-du-Lattay).

Kartografski dokumenti, na katerih je prikazano geografsko območje, so na voljo za vpogled na spletišču nacionalnega inštituta za poreklo in kakovost.

7. Glavne sorte vinske trte

Cabernet-Sauvignon N

Cabernet franc N

8. opis povezave

1. Informacije o geografskem območju

(a) Opis naravnih dejavnikov, ki prispevajo k povezavi

Geografsko območje leži v osrčju zahodnega dela geografskega območja kontrolirane označbe porekla „Anjou“, večinoma na predkambrijski in paleozojski podlagi, ki pripada armorikanskemu masivu, in je na vzhodnem robu le mestoma prekrit z gruščnatimi ali cenomanijskimi formacijami, zlasti laporji, ki vsebujejo fosilne ostanke. Leta 2018 je obsegalo geografska območja kontroliranih označb porekla „Anjou-Coteaux de la Loire“, „Coteaux du Layon“ in „Savennières“ ter nekatere sosednje občine. Zajema ozemlje, razmejeno in izbrano zaradi primernosti njegovega naravnega okolja za proizvodnjo donegovanih rdečih vin. Tako se razprostira na ozemlju 24 občin departmaja Maine-et-Loire in dveh občin departmaja Deux-Sèvres, jugovzhodno in južno od mesta Angers. Za pokrajino so značilni številni griči višine od 50 do 90 metrov z različno izpostavljenostjo.

Na natančno razmejenem območju parcel za pridelavo grozdja ležijo parcele z dobro izpostavljenostjo in rjavimi tlemi, nastalimi na skrilavcih, rjavimi glinasto-apnenčastimi tlemi oziroma le mestoma rjavimi tlemi, nastalimi na lapornati podlagi z ostanki lupinarjev. Ta tla so najpogosteje plitva, z dobrim vodnim režimom in brez hidromorfnih znakov, zanje pa so značilne majhne zaloge vode. Imajo dobre toplotne značilnosti in zagotavljajo primerno zgodnost. Na zahodnem delu geografskega območja se na površju zemlje tu in tam pojavljajo žile, nastale iz kislih (rioliti) ali bazičnih (spiliti) predornin, ki so podlaga za zelo prodnata tla.

Geografsko območje ima zmerno oceansko podnebje s precej majhnimi temperaturnimi razlikami zaradi relativne bližine Atlantskega oceana na eni strani ter vpliva Loare in njenih pritokov, ki uravnavajo temperaturo, na drugi strani, pa tudi zaradi gričevnate lege vinogradov. Pobočja, ki ležijo v smeri severozahod/jugovzhod, ščitijo pred zahodnimi vetrovi, ki pogosto prinašajo vlago. Geografsko območje ima tako malo padavin, pri čemer ima koristi od učinka fena, ter je zaradi višjega reliefa regij Choletais in Mauges v zavetju pred oceansko vlago. Letna količina padavin je 585 mm, v regiji Choletais pa skoraj 800 mm.

(b) Opis človeških dejavnikov, ki prispevajo k povezavi

Potrjeno je, da so vinogradi v regiji Anjou stalno prisotni že od 1. stoletja našega štetja. Da trta tam uspeva, dokazujejo ti verzi iz Apolonijeve pesnitve (6. stoletje): „Nedaleč stran od Bretanje na skali leži vas, ki sta jo Cerera in Bakhus bogato obdarila in katere ime Andégave (Angers) izhaja iz grškega imena.“ Čeprav so se anžujski vinogradi razvijali skozi celotni srednji vek, pri čemer so se pod okriljem samostanov vzgajali na bregovih Loare in v okolici mesta Angers, so zasloveli predvsem v 12. in 13. stoletju. Razkošnost kraljevanja Henrika II. in Eleonore Akvitanske je nato omogočila, da je „vino iz Anjouja“ prišlo na najodličnejše mize.

Proizvodnja se je začela pomembno razvijati v 16. stoletju s prihodom nizozemskih trgovcev, ki so povpraševali po vinu za svojo državo in kolonije. Nizozemci so pokupili ogromno vina in v 18. stoletju je trgovina tako cvetela, da so reko Layon, ki prečka geografsko območje, zaradi prevoza po njej usposobili za plovbo.

„Anjou“ slovi predvsem po proizvodnji belih vin, pridelanih iz sorte chenin B. Vendar so se leta 1865, po krizi, ki jo je povzročil napad trtne uši, začeli hitreje širiti nasadi sorte cabernet franc N ali „bretonske rastline“ (tako ime je dobila, ker je s čolnom prispela prek estuarija reke Loare, ki je bil takrat del bretonske regije) in nekoliko kasneje sorte cabernet-sauvignon N.

Vinifikacija je bila v začetku 20. stoletja usmerjena predvsem v pridelavo vina „rouget“, kot so lokalno imenovali lahko vino, ki so ga stregli v kavarnah, in pomeni prvo fazo preoblikovanja anžujskih vinogradov zaradi razvoja pomembne proizvodnje prepoznavnih vin rosé. Druga faza tega preoblikovanja temelji na izkušnjah, ki so jih proizvajalci pridobili v zvezi z vzgojo te rastlinske skupine. Na podlagi opazovanja in analize najboljšega ujemanja med sorto in njenimi rastišči, ocenjevanja možnosti za trgatev in obvladovanja tehnik vinifikacije se je v 60. letih prejšnjega stoletja začela razvijati proizvodnja rdečih vin.

Vendar so strokovnjaki iz regije uvideli, da imajo ozemlje ter znanje in izkušnje, ki jim omogočajo, da svojo proizvodnjo rdečih vin še bolje označijo s pečatom izvirnosti. Tako je bila 14. novembra 1991 priznana kontrolirana označba porekla „Anjou Villages“. Proizvodnjo je leta 2010 zagotavljalo 130 samostojnih kleti in dve zadružni kleti.

2. Informacije o kakovosti in značilnostih proizvoda

Vino je običajno izrazite temno rubinaste barve. Vonj pogosto spominja na nežne note rdečega jagodičja in cvetic (perunike, vijolice itd.), ki se razvijejo v kompleksnejše arome, v katerih se mešajo arome črnega jagodičja in začimbne note, arome divjačine ali podrasti.

Okus v ustih je bogat in mesnat, pri čemer ohranja aromatičnost. Tanini, ki so močno prisotni, so lepo povezani, pookus pa je obstojen. Pred zaužitjem mora to bogato vino nekaj let odležati.

3. Medsebojni vzročni vplivi

Povezava plitvih tal na natančno razmejenih parcelah v skladu z običaji in topografije, ki zagotavlja odlično izpostavljenost in podpira redno oskrbovanje z vodo, je omogočila, da se sorti cabernet franc N in cabernet-sauvignon N izrazita v vsej svoji polnosti in izvirnosti. Te vinogradniške lege zahtevajo optimalno vzgojo rastline in njenega proizvodnega potenciala, ki se izraža v gojitveni obliki vinske trte in strogih pravilih rezi.

Vinogradniki lahko z opazovanjem in analizo obnašanja trt opredelijo pravilno umestitev vinograda, pri čemer upoštevajo primernost obeh sort glede na možnosti, ki jih ponujajo rjava tla, nastala na skrilavcu, in glinasto-apnenčasta tla, nastala na cenomanijski podlagi. Proizvajalci so na podlagi posebne razmejitve parcel, ki so ji najbolje prilagodili tehnike rezi in gojitvene oblike vinske trte, s trgatvijo ob optimalni zrelosti in tehničnimi izboljšavami uravnavanja temperatur in trajanja maceracije uvedli stroga proizvodna pravila za proizvodnjo strukturiranega rdečega vina. Strokovno znanje in izkušnje izvajalcev zagotavljajo, da se potrga grozdje, ki ima najnižjo vsebnost sladkorja 189 g/l in optimalno stopnjo fenolne zrelosti.

Znanje, ki izvajalcem omogoča, da s prilagajanjem tehnik vinifikacije iz grozdja iztisnejo najboljše, se prenaša iz roda v rod. Zelo hitro se je uveljavilo donegovanje v kleti po vrenju, da vino pridobi kompleksne arome, predvsem pa da tanini v vinu postanejo svilnati in zaokroženi. Za dosego teh ciljev je v specifikaciji proizvoda opredeljeno najkrajše obdobje donegovanja do 15. junija leta, ki sledu letu trgatve.

Kontrolirana označba porekla „Anjou Villages“ spada med najboljša vina regije Anjou.

9. Bistveni dodatni pogoji (pakiranje, označevanje, ostale zahteve)

Območje v neposredni bližini

Pravni okvir:

zakonodaja EU

Vrsta dodatnega pogoja:

izjema v zvezi s proizvodnjo na razmejenem geografskem območju

Opis pogoja:

Območje v neposredni bližini, opredeljeno z izjemo za vinifikacijo, obdelavo in donegovanje vina, na podlagi uradnega geografskega kodeksa iz leta 2018 obsega ozemlje naslednjih občin:

— departma Deux-Sèvres: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay;

— departma Indre-et-Loire: Saint-Nicolas-de-Bourgueil;

— departma Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (nekdanje ozemlje pooblaščene občine Anetz), Vallet;

— departma Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (nekdanje ozemlje pooblaščene občine Saint-Sulpice), Brain-sur-Allonnes, Brézé, Brissac Loire Aubance (nekdanja ozemlja pooblaščenih občin Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital in Vauchrétien), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (nekdanja ozemlja pooblaščenih občin Doué-la-Fontaine, Forges, Meigné in Montfort), Épieds, Fontevraud-l’Abbaye, Les Garennes sur Loire (nekdanji ozemlji pooblaščenih občin Juigné-sur-Loire in Saint-Jean-des-Mauvrets), Gennes-Val-de-Loire (nekdanja ozemlja pooblaščenih občin Chênehutte-Trêves-Cunault, Gennes, Grézillé, Saint-Georges-des-Sept-Voies in Le Thoureil), Huillé, Jarzé Villages (nekdanje ozemlje pooblaščene občine Lué-en-Baugeois), Louresse-Rochemenier, Lys-Haut-Layon (nekdanji ozemlji pooblaščenih občin Cerqueux-sous-Passavant in Vihiers), Mauges-sur-Loire (nekdanja ozemlja pooblaščenih občin La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine in Saint-Laurent-du-Mottay), Mazé-Milon (nekdanje ozemlje pooblaščene občine Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (nekdanja ozemlja pooblaščenih občin Bouzillé, Champtoceaux, Drain, Landemont, Liré, Saint-Laurent-des-Autels in La Varenne), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (nekdanji ozemlji pooblaščenih občin Louerre in Noyant-la-Plaine),Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (nekdanji ozemlji pooblaščenih občin Pellouailles-les-Vignes in Saint-Sylvain-d’Anjou), Villevêque;

— – departma Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Označevanje

Pravni okvir:

nacionalna zakonodaja

Vrsta dodatnega pogoja:

dodatne določbe v zvezi z označevanjem

Opis pogoja:

Vse neobvezne navedbe so na etiketah izpisane s črkami, katerih velikost niti po višini niti po širini ne presega dvakratne velikosti črk, ki sestavljajo ime kontrolirane označbe porekla.

Ime kontrolirane označbe porekla se lahko dopolni z geografskim imenom „Val de Loire“ v skladu s pravili, določenimi v specifikaciji proizvoda.

Velikost črk za navedbo geografskega imena „Val de Loire“ niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Pri označevanju vin s kontrolirano označbo porekla se lahko navede ime manjše geografske enote, če gre za kraj, zaveden v katastru, in je ta naveden na prijavi pridelka. Velikost črk za navedbo imena kraja, zavedenega v katastru niti po višini niti po širini ne presega polovične velikosti črk, ki sestavljajo ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-b0f4fba4-e95f-4bf8-8e49-5b054d5d3e71

(1) UL L 9, 11.1.2019, str. 2.